作者:褚載
標題:句
內容:相逢多是醉醺然，應有囊中子母錢。有興欲沽紅麴酒，無人同上翠旌樓。星斗離披煙靄收，玉蟾蜍耀海東頭。鹿胎冠子水晶簪，長嘯欹眠紫桂陰。躞蹀馬搖金絡腦，嬋娟人墜玉搔頭。狂歌放飲渾成性，知道逍遙出俗籠。除卻洛陽才子後，更誰封恨吊懷沙。蓮浦浪澄堪倚釣，柳堤風暖好垂鞭。上馬等閒銷白日，出門輕薄倚黃金。淨名方丈雖然病，曼倩年涯未有多。